Ichnestoma ficqi

Ichnestoma ficqi er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (ca. 19 millimeter), bred, hvelvet, matt mørk gullbasse. Dekkvingene er gulbrune. Hannen har sterkt forlenget panne med et gaffelformet horn i midten. Hunnen mangler det gaffelformede hornet, men pannen er fortsatt sterkt forlenget, dekkvingene er mørkere enn hos hannen.

Levevis 
Artene lever på og nær fjelltopper. De voksne billene (bare hannene) flyr etter regnskyll. Begge kjønn har sammenvokste munndeler som voksne, tar ikke næring til seg og lever ganske kort tid.

Utbredelse 
Arten er utbredt i Sør-Afrika (Transvaal).

Systematisk oversikt 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini
 Slekten Ichnestoma Gory & Percheron, 1833
 Ichnestoma ficqi Holm & Stobbia, 1995

Kilder 
 Liste over artene

Eksterne lenker 
 Beetles of Africa, med bilder av noen av artene (litt nede på siden)
 

Gullbasser
Biller formelt beskrevet i 1995
Sør-Afrikas insekter